Vålerenga Fotball

Vålerenga Fotball er en norsk fotballklubb fra Oslo og er allianseidrettslaget Vålerengens Idrettsforenings (VIF) elitesatsing på fotball for menn, etablert i 1989. Fotball har vært med i VIF siden klubben ble stiftet 29. juli 1913.

Klubben har sin opprinnelse i bydelen Vålerenga på Oslos østkant, og har siden oppstarten vunnet fem norske seriemesterskap og fire cupmesterskap.

Vålerengas fotballsatsing har hatt to storhetsperioder, først på 1960-tallet og siden på 1980-tallet. På 1960-tallet var Vålerenga kjent for sine mange fargerike spillertyper og offensive spillestil, og fikk dermed kallenavnet «Bohemene». I neste storhetsperiode på åttitallet var imidlertid Vålerenga kjent for sin stramme defensive organisering, under ledelse av svensken Gunder Bengtsson. VIF-Fotball.no - Historikk utarbeidet av Jarle Teigøy.

Vålerengas supportergruppering heter Klanen og talte i 2016 rundt  betalende medlemmer.

Vålerenga Fotball spiller hjemmekampene på Intility Arena. Klubben har tidligere hatt Ullevaal Stadion og Bislett stadion som hjemmebaner.

 Eliteserien 2026 

 Historie 
Historien til Vålerenga går tilbake til fotballgruppa Spark, som var underlagt Vaalerengens Ynglingeforening (speider´n), og ble dannet i 1898. Dette var forløperen til Vålerengens Idrettsforening som ble stiftet 29. juli 1913. Det første året het klubben Idrætsforeningen Spring. 
Vålerengen (klubbens tidligere navn) vant kretsserien i Oslo fire ganger før en nasjonal serie (Norgesserien) kom i 1937.

I 1946 ble den karismatiske Helmuth Steffens klubbens oppmann, og i løpet av de neste 20 årene bygget han opp klubbens image som «bohemer». I Hovedseriens debutår 1948/49-sesongen endte Vålerengen på 2.-plass, og i 1965 ble Vålerengen seriemester for første gang. Bohemlaget gikk i oppløsning etter at Vålerengen rykket ned i 1968.

Etter noen magre magre år i 1970-årene kom Vålerenga tilbake i norsk toppfotball i 1977, og 1980-årene ble en ny storhetstid for klubben. Under Leif Eriksens ledelse ble det cupmesterskap i 1980 og seriegull i 1981, og under svensken Gunder Bengtsson vant VIF seriegull i 1983 og i 1984.

1990-årene
I 1990 rykket VIF Fotball ned til 1. divisjon etter 14 sesonger i toppdivisjonen. Klubben var også nær ved å rykke ned til 2. divisjon i 1992-sesongen, men klarte å holde seg i den nest øverste divisjonen, etter en kamp mot Eik-Tønsberg på bortebane som endte 3-0. I 1994 returnerte VIF til toppdivisjonen, men rykket ned igjen fra 1996, takket være Stabæk i siste serierunde. I 1997 vant Vålerenga cupen og 1. divisjon og ble igjen forfremmet til Tippeligaen. I løpet av 90-årene var Vålerenga bare noen få sesonger i den øverste divisjonen.

2000-årene
I 2000 tapte Vålerenga kvalifiseringskampene (én hjemmekamp og én bortekamp hvor resultatene, totalt, avgjør) mot Sogndal og rykket ned til 1. divisjon. I 2002 var Vålerenga tilbake i Tippeligaen. 2003-sesongen var dårlig for Vålerenga, og de endte på 12.-plass i ligaen, den såkalte kvalifiseringsplassen. I kvalifiseringskampene måtte Vålerenga slå Sandefjord for å beholde plassen. Resultatet var 0-0 i Sandefjord og 5-3-seier til Vålerenga i en dramatisk kamp i Vallhall i Oslo.

Vålerenga gjorde det bra i 2004-sesongen og var en seriøs utfordrer til Rosenborg i kampen om seriegullet. Etter en nervepirrende finalerunde vant Vålerenga 3-0 over Stabæk i siste serierunde og fikk revansjert nedrykket i 1996, men de tapte ligatittelen til Rosenborg som vant 4-1 over Lyn. Vålerenga tok sølv etter å ha endt på samme poengsum og målforskjell som Rosenborg, men Vålerenga hadde scoret 12 færre mål i løpet av ligaen og Rosenborg vant serien.

På starten av 2005-sesongen så det ut som det skulle gå dårlig for Rosenborg, og at Vålerenga skulle vinne serien. Etter en sterk sesongåpning skulle det vise seg at «sensasjonen» Start, som nettopp hadde rykket opp til Tippeligaen, kunne gi Vålerenga kamp helt til siste spark på ballen i siste serierunde. De to klubbene byttet også på å lede serien underveis, helt til siste runde. 29. oktober så ut til å bli en thriller som året før, siden Vålerenga og Start hadde akkurat samme poengsum, men Start hadde en mye bedre målforskjell. Start skulle møte Fredrikstad hjemme mens Vålerenga skulle møte Odd Grenland borte. Da dommerne blåste kampene i gang, var det duket for noen nervepirrende minutter rundt om i Fotball-Norge. Fredrikstad ville rykke ned hvis de ikke vant over Start. De vant 3-1 mens Vålerenga klarte 2-2 mot Odd Grenland. Vålerenga vant serien med ett poeng. Det var det første seriegullet på hele 21 år, og klarte dermed å dytte Rosenborg ned fra tronen i norsk fotball. De hadde sittet der i 13 år.

Starten av 2006-sesongen var ikke så bra av de regjerende mestrene. De lå helt sist på tabellen etter sju serierunder med bare fem poeng. Da sesongen var halvspilt hadde de kommet seg opp på sjetteplass. I slutten av juli kom et av de pinlige tapene mot byrival Lyn og exit fra Mesterligakvalifiseringen mot tsjekkiske FK Mladá Boleslav 5-3 i andre runde. Vålerenga hadde røket ut av Mesterligaen året før også i tredje runde i kvalifiseringen mot belgiske Club Brugge etter straffesparkkonkurranse. Etter å ha tapt fem av sju kamper fra 22. juli til 19. august bestemte hovedtreneren Kjetil Rekdal seg for å forlate klubben. Assistenttrener Petter Myhre tok over og som en konsekvens av dette, etter å ha ledet laget til 25 av 31 mulige poeng, endte de til slutt på 3.-plass og tok sin tredje medalje på like mange sesonger. Vålerenga kvalifiserte seg også til Royal League, den skandinaviske turneringen hvor de fire beste lagene fra Norge, Sverige og Danmark får delta. Der røk de ut i kvartfinalen mot svenske Helsingborgs IF.

Sesongen 2007 startet også på verst tenkelige måte for blåtrøyene fra Oslo Øst. Etter 14 serierunder hadde klubben sanket begredelige 14 poeng og scoret bare 11 mål. Det toppet seg med cuptap 3-1 mot 2.-divisjonslaget Nybergsund IL-Trysil. Dagen etter – som konsekvens av det pinlige tapet – trakk hovedtrener Petter Myhre seg med umiddelbar virkning, og assistenttrener Harald Aabrekk tok midlertidig over jobben som hovedtrener. Etter det ble poenghøsten blitt bedre og laget kvalifiserte seg til 1. runde i UEFA-cupen hvor de til slutt tapte 2-4, totalt, mot østerrikske Austria Wien.

I søken etter ny trener ble både Nils Arne Eggen og hans sønn, Knut Torbjørn Eggen, gitt tilbud om å ta trenerjobben i Vålerenga, men begge sa nei. Mot slutten av sesongen ansatte klubben Martin Andresen, daværende kaptein i SK Brann, som spillende manager. Mellom sesongene 2007 og 2008 ble det lagt store fremtidsplaner for Vålerenga som fotballklubb, som blant annet involverte en stor utvidelse av staben i klubben; totalt syv personer ble ansvarlige for sitt eget felt: Tor Ole Skullerud som hovedtrener, Mike Speight som offensiv trener, David Brocken som defensiv trener, Andrea Loberto som toppspillerutvikler, Truls Hallen som fysisk trener og fysioterapeut, Johan Kaggestad som overordnet mental og fysisk ansvarlig, mens Gjermund Østby fortsatte som keepertrener.

I lys av finanskrisa ble trenerstaben ansett som for tung økonomisk sett, noe som førte til at kontraktene til Brocken, Speight og Hallen ikke ble fornyet i november 2008. Kaggestad sluttet deretter i desember 2009.

2008-sesongen ga supporterne troen på et gryende Vålerenga som Martin Andresen hadde sagt lovord om før sesongen, med 4-1 seier i finalen i cupen mot Stabæk Fotball. I ligaen endte de derimot opp på en 10.-plass, noe som var spesielt skuffende i sammenligning med tidligere år. Dette var også året vi fikk se gjennombruddet til Moa med sine to første scoringer mot LSK på Åråsen. Han ble også toppscorer for Vålerenga dette året.

Martin Andresen gikk fra å bli spillende manager til å bli spillende hovedtrener i august 2009 etter at den daværende hovedtreneren Tor Ole Skullerud trakk seg.

2010-årene
Andresen valgte å legge opp som spiller fra og med 2010 og gikk dermed over til en rolle som kun hovedtrener.http://www.siste.no/fotball/article4764322.ece  Siste.no - Martin Andresen legger opp Oktober 2012 kom nyheten om at han valgte å trekke seg som manager. Jakten på ny trener startet umiddelbart etter nyheten om Andresens avgang og varte helt til januar 2013. Etter flere lekkasjer og spekulasjoner, endte Vålerenga opp med å ansette Kjetil Rekdal vif-fotball.no - "I" er tilbake, som også var trener for Vålerenga i perioden mellom 2001 og halve 2006-sesongen. Da fikk han ikke bare klubben opp fra Adeccoligaen til Tippeligaen, men vant også sølv-, gull- og bronse-medalje.

2020-årene
Vålerenga endte på 14.-plass i Eliteserien 2023 og måtte dermed ut i kvalifisering til Eliteserien 2024. Den 10. desember 2023 tapte de den avgjørede kampen på straffesparkkonkurranse mot  og rykket ned til OBOS-ligaen 2024.Bekmørk kveld på Intility Arena

 Tidligere navn og skrivemåter 
 1903–1912: Vaalerengens Ynglingeforenings fotballparti Spark (forløper til VIF)
 1912–1913: Vaalerengens Fotboldklub (forløper til VIF)
 1913–1914: Idrætsforeningen Spring
 1914–1989: Vaalerengens Idrætsforening, Vaalerengens Idrettsforening, Vålerengens Idrettsforening.
 1989–1995: VIF Fotball
 1995-d.d: Vålerenga Fotball

 Draktfarger 
I 1913 var draktene mosegrønne. Vålerenga Historielag - VIFs drakter Vålerengen byttet drakt i 1914. Norges Statsbaner hadde et billig draktsett i blått og rødt som Vålerengen kjøpte. Siden da har Vålerengas offisielle drakter vært blå og røde.
I 2006-, 2007- og 2008-sesongen hadde Vålerenga en liten anelse mosegrønt i sine hvite bortedrakter. Nytt av 2007 var også en tredjedrakt som ble introdusert for å unngå såkalte «bastard-drakter». VIF-Fotball.no - Nye tredjedrakter for Vålerenga Denne drakten er hel-turkis og erstattet den hvite bortedrakten i 2009-sesongen.Basert på bilder fra 2009-sesongen, hvor ingen kamper ble spilt med den hvite drakten. Bildene som ble studert er fra 

 Hjemmebane 

Ullevaal Stadion var den tidligere hjemmebanen til Vålerenga. Den eies av Norges Fotballforbund.

Fra Vålerenga ble opptatt i NFF i 1917 ble kretskampene i Oslo spilt på banene til Kristiania/Oslo fotballkrets. Fram til den landsomfattende Norgesserien begynte i 1937 ble derfor kretsens kamper spilt på Dæhlenengen, Frogner, Bislett, Ullevaal, Gressbanen (Holmen) og Jordal uavhengig av hvem som spilte mot hverandre.

Fra 60-årene til 80-årene og litt på slutten av 90-årene var hjemmebanen Bislett Stadion. Dårlige forhold og vedlikehold gjorde at Vålerenga flyttet til Ullevaal Stadion og delte hjemmebane med .

Planer om å bygge et nytt stadion sirkulerte i mange år, men ble ikke konkrete før Vålerenga fikk kjøpe en tomt hjemme på Valle Hovin for én krone. I 2014 ble planene for et stadion med tilskuerkapasitet på 18 000 godkjent av bystyret. Den tiende juni 2015 ble avtalen godkjent av ESA.

Byggestart var sommeren 2015, og stadionet åpnet i 2017.

 Meritter 
 Eliteserien 
 Seriemesterskap (5): 1965, 1981, 1983, 1984 og 2005.
 Seriesølv (3): 1948/49, 2004 og 2010.
 Seriebronse (5): 1960/61, 1974, 1985,  2006 og 2020.

 Cupen 
 Cupmesterskap (4): 1980, 1997, 2002 og 2008.
 NM-sølv (2): 1983 og 1985.

 Annet 
 Oslomester i fotball (4): 1927, 1932, 1933 og 1934
 Finalister i superfinalen: 2009.
 La Manga Cup: 2007, 2012

 Akademi 
 NM G19 : 1967, 1968
 NM G16 : 2012
 NTFU19 : 2006, 2009, 2012, 2013, 2014
 NTFU16 : 2014

 Vålerenga i Europacup 
En oversikt over alle Vålerengas kamper i Europacupen 1964-2005. 
 1964 Messebycupen: 
Everton FC H 2-5 E. Larsen, Eriksen
Everton B 2-4 Eriksen, Olsen
 1965 Messebycupen:
Hearts B 0-1 
Hearts H 1-3 Knudsen
 1966 Serievinnercupen:
Linfield FC H 1-4 E. Larsen 
Linfield FC B 1-1 T. Larsen 
 1975 UEFA-cupen:
Athlone Town B 1-3 Olsen 
Athlone Town H 1-1 Olavson 
 1981 Cupvinnercupen:
Legia Warszawa H 2-2 Jacobsen 2 
Legia Warszawa B 1-4 Moen 
 1982 Serievinnercupen Kval D. București (Rom) B 1-3 Gran 
D. București (Rom) H 2-1 Davidsen, Jacobsen 
 1984 Serievinnercupen 1. Sparta Praha (Tsj) H 3-3 Jacobsen 2, Bergsvand 
Sparta Praha (Tsj) B 0-2 – 
 1985 Serievinnercupen 1. Z. Leningrad (Sov) B 0-2 – 
Z. Leningrad (Sov) H 0-2 – 
 1986 UEFA-cupen 1. SK Beveren (Bel) B 0-1 – 
SK Beveren (Bel) H 0-0 – 
 1998 Cupvinnercupen 1. R. București (Rom) B 2-2 Carew 2 
R. București (Rom) H 0-0   
2. Beşiktaş (Tyr) H 1-0 Levernes 
Beşiktaş (Tyr) B 3-3 Haraldsen, Kaasa, Carew 
 1999   Kvartfinale Chelsea FC (Eng) B 0-3 – 
Chelsea (Eng) H 2-3 Kjølner, Carew 
 2003 UEFA-cupen 1. Grazer AK (Øst) H 0-0 – 
Grazer AK (Øst) B 1-1 Berre 
2. Wisła Kraków (Pol) H 0-0 – 
Wisła Kraków (Pol) B 0-0   
 2004   3. Newcastle (Eng) H 1-1 Normann 
Newcastle (Eng) B 1-3 Hagen 
 2005 Mesterligaen Kval 2 FC Haka (Fin) H 1-0 Dos Santos 
FC Haka (Fin) B 4-1 Flo 2, Wæhler, Iversen 
Kval 3 Club Brugge (Bel) H 1-0 Iversen 
Club Brugge (Bel) B 0-1 – 
UEFA-cupen 1. S. București (Rom) H 0-3 – 
S. București (Rom) B 1-3 Hulsker

 Deltatt: 12 ganger Kamper: 36 Vunnet: 6 Uavgjort: 12 Tapt: 18 Målforskjell: 36-66 (uten straffesparkmål)
 Toppscorere i Europacupen: 5 Pål Jacobsen, 4 John Carew, 2 Einar Bruno Larsen, Leif Eriksen, Steffen Iversen og Tore André Flo, 1 Terje Olsen, Knut Henry Haraldsen, Dag Olavson, Kjell Roar Kaasa, Arnfinn Moen, Fredrik Kjølner, Stein Gran, Morten Berre, Egil R. Olsen, Vidar Davidsen, Rune Normann, Per Knudsen, Jo Bergsvand, Erik Hagen, Thorvald Larsen, Bjørn Arild Levernes, Kjetil Wæhler, Freddy dos Santos og Bernt Hulsker.

 Spillerstall 
Oppdatert 26. januar 2026.A-laget

 Utlånte spillere 

 Spillere og trenere 
 Nåværende støtteapparat 
 Sportslig leder:  Joacim Jonsson
 Hovedtrener:  Geir Bakke
 Assistenttrener:  Petter Myhre
 Assistenttrener:  Trond Fredriksen
 Toppspillerutvikler:  André Schelander
 Keepertrener:  Łukasz Jarosiński
 Analysesjef:  Lars-Erik Samuelsen
 Medisinsk ansvarlig:  Erik Rosenlund
 Medisinsk koordinator:  Carl Fredrik Birkemo
 Fysisk trener:  Aaron Horne
 Fysioterapeut:  Martin Flesland
 Materialforvalter:  Egil Larsen
 Utviklingsleder:  Thomas Hafstad
 Hovedtrener, rekruttlag:  Øystein Sanden
 Spillerutvikler, akademiet:  Bryant Lazaro
 Trenerutvikler:  Jovi Carrascosa
 Keepertrener, utviklingsavdelingen:

 Hovedtrenere i Vålerenga 1944– 
Hovedtrenere i Vålerenga Fotball siden 1944:Trenere for Vålerenga Fotball  
TrenerPeriodeTrenerPeriodeTrenerPeriodeTrenerPeriodeHenry «Tippen» Johansenog Ragnar Sørensen 1944Odd Gulbrandsen ogLorang Ridder Nilsen (i vintersesongen) 1961Gunder Bengtsson 1983Tom Nordlie 2000Ragnar Sørensen 1945–1946Knut Osnes 1962Per Anders SjøvoldFra 23/5: Gunder Bengtsson 1984Kjetil Rekdal 2001–2005Kristian Henriksen 1947–1948Øivind Johannessen 1963Olle Nordin 1985Kjetil RekdalFra 21/8: Petter Myhre 2006Alfred Ulrich (en måned)Henry «Tippen» Johansen (før sommerferien)Eugen Svendsen (resten) 1949Anton Ploderer 1964–1966Christer NilssonFra 21/7: Dag Vestlund 1986Petter MyhreFra 27/7: Harald Aabrekk (midlertidig) 2007Lorang Ridder-Nielsenog Eugen Svendsen 1950Haakon Windingstad 1967–1970Svein Ivar Sigernes 1987Martin Andresen (spillende manager)Til 26/8: Tor Ole Skullerud (hovedtrener) 2008–2009Ragnar Sørensen 1951Leif Eriksen 1971–1972Svein Ivar SigernesFra 30/6: Alf Inge Notkevich 1988Martin Andresen (manager) 2010–2012Brede Borgen 1952–1953Jostein Wigum 1972Alf Inge NotkevichFra 8/9: Dag Vestlund 1989Kjetil Rekdal2013–2016Ragnar Sørensen 1954Øivind Johannessen 1974–1975Dag VestlundFra 12/8: Olle Nordin 1990Ronny Deila2017–2019Willibald Hahn 1955Per Hænes 1976–1977Olle Nordin 1991–1992Dag-Eilev Fagermo2020–2023Vilem Cerveny 1956Joar Hoff 1978Vidar Davidsen 1993–1997Geir Bakke2023–Kristian Henriksen 1957–1958Leif Eriksen 1979–1981Lars TjærnåsFra 9/8: Egil «Drillo» Olsen 1998Odd Gulbrandsen 1959–1960Knut Erik RikheimFra 14/6: Leif Eriksen 1982Egil «Drillo» OlsenFra 17/6: Knut Arild Løberg 1999

 Fremtredende spillere 

 Mohammed «Moa» Abdellaoue
 Kjetil Rekdal
 Erik «Panzer» Hagen
 Ronny Johnsen
 Steffen Iversen 
 Jørn Andersen
 Egil «Drillo» Olsen
 Nils Arne Eggen
 Paal Fredheim
 Odd Iversen
 Tom Henning Hovi
 John Carew
 Tor Brevik
 Pål Jacobsen
 Harmeet Singh
 Vidar Davidsen
 Egil «Snapper'n» Johansen
 Einar Bruno Larsen
 Henry «Tippen» Johansen
 Terje «Henger'n» Hellerud
 Leif Eriksen
 Erik Foss
 Viggo Johansen
 Petter Belsvik
 Henning Berg
 Lasse Eriksen
 Arnfinn Moen
 Aasmund Bjørkan
 Lars Bohinen
 Knut Henry Haraldsen
 Espen Haug
 Pål Jacobsen
 Tom Jacobsen
 Trond Sollied
 Jon Eirik Ødegaard
 Knut Arild Løberg
 Daniel Fredheim Holm
 Freddy dos Santos
 Morten Berre
 Árni Gautur Arason
 Kristofer Hæstad
 Stian Ohr
 Vidar Örn Kjartansson

For oversikt over Vålerenga-spillere omtalt på Wikipedia, se også :Kategori:Fotballspillere for Vålerenga Fotball.

 Tidligere sesonger 
ÅrDivisjonPlasseringPoengMålforskjellToppscorer 1990 Tippeligaen 11 16 -27  Are Christensen (5 mål) 1991 1. Divisjon 3 40 +5  Are Christensen (10 mål) 1992 1. Divisjon 9 29 -9  Terje Joelsen (8 mål) 1993 1. Divisjon 1 43 +23  Espen Haug (16 mål) 1994 Tippeligaen 9 22 -8  Knut Aga jr. (8 mål) 1995 Tippeligaen 7 37 +3  Kenneth Nysæther (10 mål) 1996 Tippeligaen 13 27 -10  Espen Musæus (8 mål) 1997 1. Divisjon 1 60 +49  Espen Musæus (16 mål) 1998 Tippeligaen 7 33 -4  Kjell Roar Kaasa & John Carew (7 mål) 1999 Tippeligaen 11 28 -13  Pascal Simpson (8 mål) 2000 Tippeligaen 12 24 -12  Kjetil Rekdal (6 mål) 2001 1. Divisjon 1 62 +42  Kjetil Rekdal (11 mål) 2002 Tippeligaen 8 33 +7  David Hanssen (7 mål) 2003 Tippeligaen 12 28 -3  Freddy dos Santos (10 mål) 2004 Tippeligaen 2 48 +18  Freddy dos Santos (8 mål) 2005 Tippeligaen 1 46 +13  Morten Berre (9 mål) 2006 Tippeligaen 3 44 +15  Jan-Derek Sørensen (9 mål) 2007 Tippeligaen 7 36 0  Morten Berre (9 mål) 2008 Tippeligaen 10 30 -6  Mohammed Abdellaoue (9 mål) 2009 Tippeligaen 7 40 -3  Bengt Sæternes (11 mål) 2010 Tippeligaen 2 61 +33  Mohammed Abdellaoue (15 mål) 2011 Tippeligaen 7 47 +9   Bojan Zajić (8 mål) 2012  Tippeligaen 8 41 -2   Marcus Pedersen (8 mål) 2013 Tippeligaen 11 36 -9   Morten Berre (10 mål) 2014 Tippeligaen 6 42 +6   Vidar Örn Kjartansson (25 mål) 2015 Tippeligaen 7 49 +8   Daniel Fredheim Holm &  Deshorn Brown &  Ghayas Zahid (7 mål) 2016 Tippeligaen 10 38 +2   Ghayas Zahid (8 mål) 2017 Eliteserien 8 39 +2   Herman Stengel (6 mål) 2018 Eliteserien 6 42 -5   Sam Johnson (11 mål) 2019 Eliteserien 10 34 -5   Bård Finne (8 mål) 2020 Eliteserien 3 55 +18   Viðar Örn Kjartansson (9 mål)2021Eliteserien745 +9 Aron Dønnum &  Henrik Udahl (6 mål)

 Klubbrekorder 
 Største seier i en obligatorisk kamp: 12-1 borte mot  i 1. runde i Norgesmesterskapet i fotball for herrer 2011.
 Største seier uansett kamp: 13-1 mot Fredensborg i 1935 i en privatkamp.
 Største tap i en obligatorisk kamp: 0-9 borte mot Kvik/Halden F.K. 17. august 1930 i 2. runde i Norgesmesterskapet i fotball for herrer 1930.
 Største tap uansett kamp: 0-12 borte mot Fredrikstad 29. oktober 1933 i 6. seriekamp i Odds private pokalserie.
 Høyeste tilskuertall noensinne: Borte mot Dinamo Bucureşti, Romania (1-3) i Europacupen i 1982. 65 000 tilskuere.
 Høyeste tilskuertall på en hjemmekamp: Mot Rosenborg Ballklub (0-2) i 25. serierunde i 2005 på Ullevaal Stadion.  tilskuere.
 Laveste tilskuertall: Borte mot Moss Fotballklubb (1-5) 7. oktober 1990. 443 tilskuere.
 Laveste tilskuertall hjemme: Mot Fyllingen (2-0) på Bislett Stadion 30. september 1990. 550 tilskuere.
 Flest obligatoriske kamper: Morten Berre med 348 kamper (2003–2014)

 Flest sesonger: Henry «Tippen» Johansen 1923–1946. 20 sesonger.
 Flest kamper i øverste divisjon: Freddy dos Santos 185 eliteseriekamper.
 Raskeste scoring i eliteserien: Kjell Roar Kaasa borte mot Lillestrøm Sportsklubb (2-3) 27. april 1998. Scoring etter 13 sekunder.
 Raskeste hat-trick: Vidar Örn Kjartansson, 8 minutter 45 sekunder, (14' 16' 23') hjemme mot Brann SK (5-1) https://www.vif-fotball.no/nyheter/kjartansson-ble-klubbhistorisk
 Flest landskamper som Vålerenga-spiller: Henry «Tippen» Johansen, 48 kamper (1926–1938)
 Flest scoringer i eliteserien for Vålerenga 1948– 
Spillere med minst 25 mål på øverste nivå for Vålerenga siden Hovedserien ble innført i 1948:Målscorere Vålerenga 

 Morten Berre 62
 Leif Eriksen 58
 Per Knudsen 58
 Einar Bruno Larsen 56
 Vidar Örn Kjartansson 43
 Mohammed «Moa» Abdellaoue 39
 Vidar Davidsen 37
 Pål Jacobsen 37
 Odd «Ivers» Iversen 35
 Daniel Fredheim Holm 32
 Freddy dos Santos 31
 Bård Finne 30
 Ghayas Zahid 29
 Yngve Andersen 29
 Egil «Snapper'n» Johansen 29
 Leif Olsen 26
 Bojan Zajić 26
 Eivind Arnevåg 25
 Erik Foss 25

oppdatert 19. desember 2023
 Flest eliteseriekamper for Vålerenga 1948– 
Spillere med minst 100 kamper på øverste nivå for Vålerenga siden Hovedserien ble innført i 1948:Flest kamper i Vålerenga-historien 

 Morten Berre 298
 Daniel Fredheim Holm 240
 Freddy dos Santos 223
 André Muri 205
 Christian Grindheim 204
 Tom Henning Hovi 178
 Per Knudsen 175
 Jonatan Tollås Nation 174
 Kjetil Wæhler 170
 Åge Sørensen 162
 Bjarne Hansen 158
 Helge O. Sørlie 158
 Lasse Eriksen 157
 Einar Bruno Larsen 155
 Erik Foss 149
 Kristofer Hæstad 147
 Thorleif «Toffa» Olsen 146
 Vidar Davidsen 144
 Bojan Zajić 143
 Leif Eriksen 142
 Ivan Näsberg 137
 Bjørn Arild Levernes 136
 Arne Jakobsen 132
 Mohammed Fellah 128
 Egil «Snapper'n» Johansen 124
 Fredrik Kjølner 121
 Yngve Andersen 119
 Simon Larsen 119
 Henning Bjarnøy 116
 Petter Morstad 115
 Magnus Lekven 114
 Erik «Panzer» Hagen 111
 Ghayas Zahid 111
 Knut Arild Løberg 106
 Fredrik Oldrup Jensen 105
 Bård Finne 104
 Jo Bergsvand 102
 Terje Olsen 102
 Harmeet Singh 101
 Tom R. Jacobsen 100

oppdatert 19. desember 2023

 Supportere 

Vålerengas supporterklubb Klanen ble stiftet 5. mai 1991, og med sine 10 000 medlemmer er det den største supporterklubben i Norge. Klanen blir sett på som en av de beste supporterklubbene i Norge, og er kjent for sin fremførelse av sangen «Vålerenga kjerke» før hver hjemmekamp. Klanen har et stort repertoar av sanger og kamprop, og kan handle om alt fra erkerival Lyn, samt «bønder» (folk som ikke støtter Vålerenga), til sanger og rop som handler om klubben. Draktnummeret «12» er reservert for Klanen.

I 2009 hadde Vålerenga i gjennomsnitt 10 788 tilskuere på hjemmebane.

 Vålerenga mot rasisme 

Slagordet «Vålerenga mot rasisme» har siden starten i 1996 vært en sterk merkevare i norsk fotball. Vålerenga mot rasisme er en organisasjon innad i Vålerenga Fotball som kjemper imot vold og rasisme på og rundt Vålerengas fotballkamper. VMR ble startet i 1996 med et samarbeid mellom klubben og Klanen. På denne tiden hadde Vålerenga et problem med rasisme, etter noen uheldige episoder som senere fulgte klubben i lang tid. Etter dette bestemte Vålerenga Fotball seg for å gå tydelig ut og vise at klubben tok sterk avstand til vold og rasisme. Vålerenga Fotball spiller med slagordet "mot rasisme" på sine drakter, og dette begrepet blir ofte tatt i bruk under VIFs hjemmekamper. Alle trenere og spillere i klubben må undertegne en holdningskontrakt som binder dem til å ta avstand fra vold og rasisme. Vålerenga Fotballs tydelige nei til rasisme er bare noe av det som har gjort klubben til det den er i dag. Mange vil assosiere seg med holdningene  klubben har vist, og dette har vært med på å gjøre klubben sterkere og enda mer populær blant publikum.

 Referanser 
Opplysninger om orgnr.  i Enhetsregisteret

 Litteratur 

 Eksterne lenker 

 Vålerenga på nett (VPN)
 Klanen – supporterklubben
 Vålerengasjappa på nett 
 Statistikk og historikk 
 VIF-TV


Kategori:Fotballag i Oslo
Kategori:Fotballag etablert i 1913
Kategori:Bydel Gamle Oslo
Kategori:Kongepokalvinnere i fotball